
FORORD


"Bag Facaden" – "En Alkoholikers Bekendelser" er en blanding af Digte, Breve, Essays, Alkoholmisbrug, Kærlighed, Seksuelt misbrug, Taler og lidt livsfilosofi, der tilsammen giver et selvbiografisk spejlbillede af forfatterens liv.


Det er Erik Bang Boesens 13. bog, der som de forrige er skrevet i et let flydende og hudløs ærligt sprog. Det er bog der giver stof til eftertanke!


Forfatteren Erik Bang Boesen, er født den 4. juli 1947 i Nykøbing F. Uddannet Klejnsmed og Maskinmester. Han har sejlet de syv verdenshave og boet i Sydafrika i næsten 20 år. En Avis, skrev engang om ham, at han har haft et utroligt fuldt og spændende liv, som kun de færreste mennesker når at opleve.


Venlig hilsen
Redaktionen










ANEKDOTE 
SELVET


At leve er en krig med trolde
I hjertets og hjernens hvælv;
At digte er at holde
Dommedag over sig selv
Nogle gange sniger minderne sig
Ud af mine øjne
Og triller ned
Af mine kinder.


Henrik Ibsen © 1874
Erik Bang Boesen © 2026










KAPITEL 1 
DIGTE


SKRIBENTEN


Fingre danser hen af tastaturet
Mens bogstaverne bliver til ord
Ord der former korte sætninger
Sætninger der indkapsler følelser
Følelser som brænder i øjnene
Forsamler sig til knuder i halsen
Knuder der gør tårer til dråber
Dråberne lander på tastaturet
Det tastatur der er lettere slidt
Slidt efter følelsesladede digte
Digte der rummer livets smerte
Smerte der bosatte sig i sindet
Mit sind der bekæmper tanker
Onde tanker der ætses i væggene
Vægge som holder på digtene
Til digtene udfries på tastaturet.


LYRISK BAGVÆRK


Fra bogen ”En anden verden”
Copyright © 2022 Erik Bang Boesen


Jeg tager friskbagte ord ud af ovnen
Serverer dem for dig
Lyrisk bagværk fra hjernen, værsgo
Pas på du ikke brænder dig


Processen kan ofte være lang
Jeg har kæmpet længe med inspiration
Kæmpet med at finde de rigtige ingredienser
Kæmpet med at ælte ordne til dejen


Jeg kan mærke de ligger i baghovedet
De venter kun på at jeg finder dem
Alle de usagte ord fra livet
Jeg har ellers været lykkelig ordløs længe


Men nu kommer de, de friskbagte ord ud
Som poppede popkorn
Med lyriske dampe op i min næse
Jeg brænder mig på tungen Ordne har en finurlig smag
Både saltet, sødt og surt
Og hvad enten du kan lide det eller ej
Så er det mine ord og min kage!


EN OMMER


Kan vi lave en U-vending
Skrive bogen forfra igen
Fyre forfatteren af livet
Ændre på kapitlernes titler
Og omskrive nogle sider
Og slette andre


Siderne græder af blæk
Ordet smerte, er overalt
Det er tid til forandringer
Bare giv blyanten til mig
Lad mig ordne dette rod


Sider af genudsendelser
Det samme igen og igen
Riv sider ud, brænd dem
Der må være et andet liv
Fyrer dette livs forfatter


.... Livets roman skal totalt omskrives!


EMIGRANTEN


Fra bogen ”Panik før lukketid”
Copyright 2008 © Erik Bang Boesen


Cikadernes koncert lyder i natten
Luftens hede klemmer hans bryst
Erik er stille, leger med flasken
Bølgerne dør mod den tropiske kyst.


Den lille veranda er oplyst af månen
Der afspejles sløret i havebordets glas
Erik går ind, da han kommer tilbage
Knuger hans hånd et grumset pas.


Så de kommer fra gamle Danmark
Hans stemme rusten med engelsk accent
Hvor kløveren dufter i de kølige nætter
Og fuglene synger så smukt til skt. Hans.


Han drikker sin whisky i en slurk
Og roder febrilsk i sit grånede hår
Glipper med tårefyldte øjne og viser
Med rystende fingre hvor flaskerne står.


Tag dig en drink min ven, mens du lytter
Hans stemme halvkvalt, lyder lidt træt
Så farer han op, tror du jeg flæber
Ingen skal sige Erik har grædt.


Så drik dog for fanden imens jeg fortæller
Historien er sand og forbandet god
Så helvedes morsom, jeg tror du vil ryste
Af indeklemt latter, hvis blot du forstod.


Dengang jeg var ung, var jeg vild og hoven
Og Danmark syntes så lille og plat
Jeg rejste hjemmefra, Sydafrika kaldte
I begyndelsen husker jeg alting gik glat.


Jeg begyndte fra bunden, arbejdede mig opad
Tjente lidt penge, med penge kom magt
Jeg elskede magten, de tropiske sletter
Det fremmede liv, dets brogede pragt.


Jeg lærte at leve livet, her var jeg heldig
Jeg skrev historie om min slægt
Kong Salomon lønnede mig rigeligt
Og jeg var hans Tempelridderknægt.


Så kom sygdommen, selvet greb mig
Nu blev jeg plaget, tanken blev sløv
Livet blev fattigt, jeg grinte på sengen
Hjertet blev trodsigt og hjernen lidt sløv.


Dog huskede jeg hjemmet, skrev til familien
Danmark er dejlig, trods vinterens is
Så drak jeg lidt whisky, det betyder intet
Drak så lidt mere og skreg som en gris.


Jeg svælgede som soen, men truet var farligt
Jeg lo uden styrke og græd som et barn
Jeg standsede, svækkedes, fortsatte atter
Bebrejde alt og alle og drak som et skarn.


Solnedgangen, de tropiske have
De støvede palmer, mimosernes duft
I Kong Alkohols magt, blev alt til intet
Nu længes jeg efter mit hjemlands luft.


Skrev til familien, min skrift var fremmed
Jeg kommer hjem når solen står over Falster
Så blev jeg lidt stærkere og glemte det hele
Og sjælen forsvandt i en havbund af flasker.


LÆNGSEL


.... eller en ode til en datter)


Jeg længes efter at se dig
holde mine arme om dig
mærke dine arme om mig
Jeg længes efter at se dig
dit kønne ansigt og søde smil
høre din stemme og dit grin
Nu hører jeg kun min egen stemme
Som et ekko i et tomrum
Alt hvad der er tilbage,
er en tristhed og vrede
over du har fravalgt mig
og din familie i dit liv,
fordi vi længes efter at se dig ....


FAMILIETRÆET


Fra bogen "En Anden Verden"
Copyright © 2022 Erik Bang Boesen


Du blev plantet med kærlighed ....
Dengang børnene var små
Du så dem blive voksne og
Komme med børnebørn
De legede omkring det
Som de selv havde gjort
Du var blevet stor og flot
Og havde en gynge.


Nu er du glemt, ingen smil, ingen leg, du står der bare:


Huset blev solgt
Far og mor kom på plejehjem
En ny familie flyttede ind
Men de kendte dig ikke
Og alle dine glade historier
Du var blevet for stor
Skyggede og stod bare i vejen
Derfor blev du fældet uden kærlighed.


FAMILIE


Folmer var glad for livet,
men livet var ikke glad for Folmer?


Han var glad og rar, men fik kun sure svar
hans liv kunne være masser af stegt flæsk,
men oplevede kun masser af verbale tæsk.
Var stærk, holdt ud i mange år,
men selv den stærke bliver som et får,


Så oplevede han meget tumult.
Familien hans, var helt til grin.
Så hellere foruden, end en på snuden.
Kærlighed til ham, den var der ej.


Tiden den gik, ikke et øjebliks fred han fik.
Hans mor var gået, fattede ikke en skid.
Hans far var fuld, glemte alt om sit kuld.
En bror og søster han havde, i hans hjerte de skar.
Passe dem han gjorde, indtil han blev stor.


Nej, sagde han, en familie har man sgu kun glæde og
gavn af .... på fotos – i bunden af en støvet skuffe”


FLYV, FUGL FLYV


Ta mig med på dine vinger
Over dale, skove og bjerge
Lad mig høre havets bølger bruse
Mærke vinden ugle mit hår
Høre fuglene synge
Høre skovens bæk risle
Sparke til efterårets blade
Stå på hovedet i sneen.


Lad mig føle omsorg og kærlighed
mens tid endnu er.


FOR SENT


Nogle gange er det ikke for sent,
men det er bare ikke nødvendigt længere
Efterladt støtteord og et varmt blik.
Når man vænner sig til besværet alene
når dine sanser bliver forsinket.
Er det aldrig for sent, det er bare kølet ned
når tiden heler, men minder er glemt
Slår apatien sig til rette et sted indenfor.
Min sjæl var bange, er låst inde i et bur.


Nogle gange er det ikke for sent,
andre gange er det bare forgæves.
Hjertet går ikke med til at lide uendeligt
som tusindfryd begravet i sommeren,
Rolig nu, jeg gider ikke tænke på det.
Det sker, når vinden vender tilbage.
Verden bliver lys og lys igen.
Og himlen er klar....


... men stadig for sent.


EN DRANKER


Et digt fra bogen ”Månelys” © 2017 Erik Bang Boesen
Brugt i Magasinet Stof Nr. 43, 2022 – Århus universitet
Center for Rusmiddelforskning & Socialstyrelsen Kbh.


Her er poeten, han er dranker
Tog en antabus i går
Det er derfor blodet banker
Bare han nipper til en tår


Videre op ad fortovet
Poeten opgiver at forfølge
Går tilbage til værtshuset
Og øllerne hos fru følelse


Han er stakåndet forvirret
Hvorfor dog
Hvem er det som skal pågribes
Og dømmes?


I denne drukfilm
Med dens kæder af
Gruopvækkende ballader
Barndommen eller døden


Hvad ellers


Fordrukken holder jeg her
På samfundets sidespor
Sidder her i den afkoblede togvogn
Mens resten af toget suser videre.


Men vi er nogle stykker


Narkomanerne sidder på nåle
Og glor apatiske ud af kupevinduet
Bistandsklienterne ligger i bagagenettet
Og snapper efter spyfluerne.


Helvedets engle sprætter i sæder
På første klasse
Og enlige mødre lader deres børn
Forsvinde ud gennem lokumsdørene


Men hvad med os
Drankerne, bumserne, udskuddet
Ensomme rasper vi røvbalder
I kommunens drikkeskure.


DOMMEDAG


Der kommer en dag,
hvor vi alle bliver adskilte fra hinanden.
Og minderne vil falme som blade på træer
Vi kommer til at savne vores samtaler
om alt og intet, og de drømme vi havde.
Dage, måneder og år vil passere
indtil vores kontakt til livet bliver mindre
og livets kontrakt udløber.


Der kommer en dag,
hvor vores børn ser på vores billeder
af vores far og mor, søskende og venner
og spørger ”Hvem er disse mennesker?”
Og vi vil svare med usynlige tårer,
fordi vores hjerte er rørt og vi vil sige,
det er min far, mor, søskende og venner.


”Det var sammen med alle dem,
jeg havde de bedste dage i mit liv.”


EN BEGRAVELSE


Hver dag tager jeg til din begravelse
Hver dag tager jeg afsked med dig
En afsked jeg ikke kan tage afsked med
Hvordan kan jeg komme videre
Når jeg sidder fast i sorgen?
Hvordan kan jeg acceptere at du er død
Når jeg selv føler mig død!


Gid vi kunne sidde ude på Verandaen
Tale om livet over en kop kaffe
Og nyde en øl og en god pibe tobak.
Du ville helt sikkert fortælle mig
Hvad jeg skal gøre
For at komme videre med at komme videre.


Gid vi kunne gå en tur ned til havnen
Tavse sammen og bare hører fuglene synge
Med et budskab om hvordan man skal leve sit liv
Ikke tænke for meget over tingene
Men folde livsglæden ud som en Mælkebøtteskærm
Men jeg kan ikke længere høre din stemme.


Gid du var i dit hus
Kun få kilometer og et telefonopkald væk
Jeg har stadig dit nummer
Men jeg kan ikke længere bare ringe
Ligesom du ikke længere bare kan ringe til mig.


Gid vi kunne sejle i motorbåden
Have mit modelskib på slæb
Stange ål i Guldborgsund
Bygge og flyve en Drage
Se en fodboldkamp sammen.


Hvor din stemme før lød
Er der nu tavst og tomt
Ligesom der er tavst og tomt i mig.


Fordi jeg ikke ved hvad jeg skal gøre
Fordi jeg er 14.000 kilometer væk
Fordi jeg er vokset op med døden.


Fik jeg nogensinde sagt at jeg elsker dig –
Farvel far.


EKSISTENS


Sammenbidt af min egen eksistens,
fantasiløs af injiceret falskhed,
medicinen makulerer mit sind,
bivirkningerne funkler i mine øjne


Højre hånd i spastisk hånd tegn,
tripper taktfast med benene,
græder imens jeg græder,
følelsesmæssigt falleret


Fremmedgjort i egen krop,
jeg er en traumatiseret Tamagotchi
malker medlidenhedsblikke,
når jeg maler Fanden på væggen.


NATTESØVN


Ego er gået i seng. Han ligger fladt ud på ryggen med dynen trukket op til næsen og begge arme ned langs siden. Han lukker øjnene og venter på at søvnen skal indfinde sig.


Bag de lukkede øjne, ser han en himmel i sorte og grå nuancer, som skyer på en nattehimmel i måneskin. Ind i mellem viser der sig nogle små lyse prikker som stjerner der bevæger sig opad bag øjenlågene, men søvnen ankommer ikke.


I stedet tager hjernen over. Med et tusind omdrejninger i sekundet begynder den at spinde med myriader af tanker der ikke er til af finde hverken hoved eller hale i. Det føles som en PC-harddisk der er løbet løbsk.


.... det er godt der findes sovepiller.


OPRØRT HAV


Du fandt mig på Dybdernes Dørtrin.
En sjæl i armod med sorgen og mørket,
som sin følgesvend.


Du satte mig fri med din kærlighed,
med dine følelsers uærlige ærlighed.
Dine smukke øjne blå.
Sætter mit hjerte helt i stå.
For de rummer kærlighedens særlighed
en hidtil uset ærlighed!


Jeg elsker dig fordi du ikke er en fejl.
Skæbnens udvalgte til mit hjerte du bejler.
Uden dig mit liv det sejler.
På det oprørte Hav kæmpede jeg med skuden,
og du har set mit liv med dig foruden.


USYNLIG


Min hud opløses til jeg er usynlig
Den ender komplet gennemsigtig
Mit hjerte ligger knust på jorden
Tårerne danner søer omkring det


Langsomt skylles mit hjerte væk
Ser i spejlet, men ingen ser igen
Jeg er ingenting, kun det der var
Ikke andet end en susen i vinden


Vandrer uset blandt mennesker
Selv skyggen kan ikke ses mere
End ikke lim kan samle mig igen
Jeg lever kun i udviskede minder


LIVETS GANG


Jeg finder mig sgu ikke i det
Det er slut
med at knuse
drømme.


jeg vil ikke vende livet ryggen
ikke tøve med at leve
og tro alt går i stykker.


jeg vil løfte det tunge
med det lette
omfavne fortrængninger
undres
udvikles
kaste mig ud fra ti metervippen.


Jeg vil møde hvad der kommer
se det i øjnene
gribe og forstå
med glæde, sorg og sind
omfavne lyset i mørket huske hver en vind
sparke til skovens løvblade
krybe ud i dagen
løbe gennem natten
med en selvfølgelighed
der er helt ny.


Husker dit navn
og græder
men jeg fortsætter
ufortrødent.


.... til jeg finder vej


ENSOMHED


Misforstå mig ikke
Jeg er glad og nyder min hverdag
Jeg har familie der elsker mig og
Døde venner der savner mig.


Jeg plejede at føle ensomheden
i enhver social sammenhæng
der på en måde altid handlede om
så ligegyldige og endegyldige ting.


Der er ikke den luksus mere
nu bliver jeg overmandet
i ensomheden
ved mig selv.


Jeg er ikke ekstrovert
men har en følelse af at blive kvalt
med kolde hænder
som en fisk i bækken.


det største højdepunkt på dagen er
at se det der ikke er
at hviske i mit øre
“Du er for alvor alene!”


.... Synes ikke selv min reaktion er så sjov
som formålet måske var


BARNDOM


Min barndom ødelagde mit sind
Og ikke nok med det
Så stjal den også
Tiden der kom efter
Min barndom påtvang mig
Mange timers ensomhed
Endnu flere timers isolation
Af altid at føle mig forkert
De tog alt jeg var og er – Håbet


Som længtes efter at se dagens lys
Så når jeg i dag sidder her
I min voksne krop
Så er jeg alligevel ikke fri
Fri til at leve mit liv uden dem
For min forsvundne barndom
Vil altid holde mig fanget
For hvordan skal man passe ind
Når man altid har stået udenfor – Håbet

